kardosdrur/scandi-wiki huggingface dataset:
Kaukasisk ovtcharka

Kaukasisk ovtcharka  (FCI# 328 Kavkazskaïa ovtcharka) er en stor vagthund af molossertypen. Den stammer fra Kaukasus-bjergene, hvor den er blevet brugt til at vogte kvæg og ejendele gennem århundreder. Rusland regnes som hunderacens hjemland.

Raceforbud 
Kaukasisk ovtcharka er en forbudt hunderace i Danmark. Forbuddet gælder både besiddelse og avl. Ydermere er det forbudt at avle krydsninger.
Den 1. juli 2010 blev den nuværende hundelov vedtaget i det danske Folketing, hvor racen kaukasisk ovtcharka blev inkluderet i listen over forbudte hunde, der således blev ulovliggjort. Dog eksisterer der en såkaldt overgangsordning for hundeejere, som allerede på tidspunktet for vedtagelse af hundeforbuddet var i besiddelse af racen.

Udstillingsforbud
Justitsministeriet har meddelt Dansk Kennelklub (DKK), at det ikke er tilladt at udstille forbudte hunderacer uden mundkurv. DKK har derpå valgt, at kaukasisk ovtcharka ikke kan udstilles.

Se også 
 Forbudte hunderacer - Oversigt og beskrivelse af øvrige forbudte hunderacer og dertilhørende lovgivning.

Referencer 

Molosser
Hunderacer fra Rusland
Pend Oreille River

Pend Oreille er en 209  km lang biflod til Columbia River, som løber gennem delstaterne Idaho og  Washington i USA, og i  British Columbia i Canada, og munder ud i Columbia River  lige nord for grænsen i Canada. Hele flodsystemet er 855 km langt, og er opdæmmet med Albeni Falls Dam som danner søen Pend Oreille Lake på 383 km². Ovenfor denne, dvs. i delstaterne Idaho og Montana, hedder den dominerende del af flodsystemet Clark Fork, som udspringer ikke langt fra delstatshovedstaden Butte i Montana, nord for Pioneer Mountains. Samlet er floden 855 km lang.

Se også 
Vandløb i USA

Eksterne kilder/henvisninger 

Delstaten Idaho  – oversigtsartikel.

Vandløb i Idaho
Vandløb i Washington
Søren Aagesen

Søren Aagesen (født 16. januar 1753 i København, død 23. maj 1817 sammesteds) var en dansk deputeret og generalkrigskommissær, far til Nicolai Aagesen.

Han var søn af bogholder, regimentskvartermester og købmand Niels Aagesen (1718-1776) og Anna Johanne Fischer (død 1762). Søren Aagesen blev 1777 virkelig kancellisekretær, 1777 (anciennitet fra 1775) 2. kancellist i 2. Departement af Krigskancelliet, 1781 (ifølge resolution) 1. kancellist, 1789 bureauchef i 1. Departement, 1791 virkelig krigsråd, var fra 1797 til 1805 regimentskvartermester ved Livgarden til Hest, blev 1799 virkelig justitsråd, 1804 deputeret i Generalkommissariatskollegiet, 1805 medlem af Generalindkvarteringskommissionen og 1808 medlem af Kommissionen angaaende Rangskatten. Aagesen fik 1812 rang som konferensråd og blev 28. januar 1813 Kommandør af Dannebrog.

26. april 1781 ægtede han i Lyngby Kirke Megtele Christine Riegelsen (28. december 1757 - 2. marts 1834 i København), datter af Anders Pedersen Riegelsen (1689-1763) og Magdalene Cathrine de Falsen (1723-1809).

Kilder 
 Historiske Meddelelser om København (1940), s. 577.
 Th. Hauch-Fausbøll & H.R. Hiort-Lorenzen: "Aagesen", Danske Patriciske Slægter: Tredie Samling, Dansk Genealogisk Instituts Forlag 1915, s. 1-22.

Kollegiedeputerede fra Danmark
Krigskommissærer fra Danmark
Konferensråder fra Danmark
Kommandører af 1. grad af Dannebrog
Danskere i 1700-tallet
Danskere i 1800-tallet
Personer fra København
Søren
Jessica Helleberg

Jessica Elenora Gerd Helleberg (født d. 20. februar 1986 i Göteborg) er en tidligere svensk håndboldspiller, som i sin karriere har optrådt for IK Sävehof, Team Esbjerg og HC Odense.

Personer fra Göteborg
Håndboldspillere fra Sverige
Håndboldspillere fra HC Odense
Håndboldspillere fra Team Esbjerg
Indre By (Flensborg)

Indre By er den inderste bydel i Flensborg og består af de to sogne Sankt Nikolaj omkring Søndertorvet og Vor Frue (Sankt Mariæ) omkring Nørretorvet samt Ramsherred-kvarteret (Skt. Gertrud Sogn) omkring Nørregaden. Den Indre By udgør en egen administrative bydel (Innenstadt). Bydelen har cirka 3300 indbyggere. Sammen med Sankt Hans-sognet udgør Sankt Nikolaj og Vor Frue også Flensborgs historiske bykerne. På grænsen mellem Sankt Nikolaj- og Vor Frue sogne lå i middelalderen byens tingplads, mellem 1445 og 1883 stod her byens gamle rådhus. Rådhusgaden minder endnu om den 1883 nedrevne bygning. Ved havnen for enden af Nygaden og ved den tidligere Glimbækkens munding i Flensborg Fjord stod der i middelalderen formodentlig et større befæstningstårn .

Den indre by gennemskæres med Holmen-Storegade-Nørregade af en næsten gennemgående butiks- og gågade med små sidestræder som Mariegaden, Oluf-Samson-Gangen eller Herrestaldene, der går ud fra hovedgaden. Ud mod havnen ligger Skibsbroen. Mod vest begrænses den indre by af Friserbjerget og Mariebjerget (Duborg). Af kirkerne kan nævenes Sankt Nikolaj, Sankt Mariæ og den danske Helligåndskirke. Den for det nordlige kvarter/nærområde navngivne Sankt Gertrud Kirke blev dog allerede i 1571 nedrevet. Især indrebyens sydlige del er præget af mange butikker og indkøbcentre såsom Flensburg Galerie og Holm-Passagen.

Historisk set hører Flensborg under følgende sogne:
 Skt. Mariæ Sogn (Vor Frue Sogn), bestående af området mellem Rådhusgaden (før: Rudebækken) og Tosbygaden/Nygaden (før: Glimbækken), området omkring Nørregade hen mod Nørreporten (Ramsherred), Nystaden udenfor Nørreport samt markerne vest for byen med Mariegaard, Skæferhus og husene i Frueskoven
 Skt. Nikolaj Sogn, bestående af området mellem Rådhusgaden (før: Rudebækken) i nord til den tidligere Skærbæk i sydøst med bl.a. Holmen, Kattesundet, Søndertorv, Rødegade, Frisergade og Angelbogade. Sognets tidligere marker mod vest var skilt fra Skt. Mariæ Sogns marker ved udfaldsvejen til Hanved på Fredsbjerget.
 Skt. Hans Sogn (Skt. Johannes Sogn), bestående af Skt. Hans-kvarteret som byens ældste del, Fiskergaarden og dele af Hulvejene.

Billeder

Eksterne henvisninger

Referencer 

Bydele i Flensborg
Francisco Villota

Francisco Villota y Baquiola (født 18. november 1873 i Madrid, død 7. januar 1950 smst.) var en spansk sportsudøver, som deltog i OL 1900 i Paris.

Villota stillede sammen med José de Amézola y Aspizúa op i pelota (baskisk udgave med handsker) ved OL 1900 i Paris. Det eneste øvrige tilmeldte hold var fransk, men trak sig kort før konkurrencen, så de to spaniere blev olympiske mestre uden kamp. Det var første og eneste gang, denne disciplin var på det olympiske program.

Villota var en alsidig sportsmand, der blandt andet gik turen fra Madrid til El Escorial (omtrent 50 km) på otte timer. Han var også præsident for Euskal-Jai-klubben i Madrid, og han var med til at organisere pelotaturneringer i Madrid i perioden 1908-1910.

Referencer

Eksterne henvisninger 

Sportsfolk fra Spanien
Personer fra Madrid
Deltagere for Spanien ved sommer-OL 1900
Olympiske mestre fra Spanien
Pelota
Trafikkegle

En trafikkegle er et objekt der bruges i trafikken til at informere bilister, fodgængere og cyklister om at noget er anderledes, og at man skal være opmærksom.

Eksterne henvisninger 

Trafiksikkerhed
Områdesikring
Europa-Parlamentsvalget 2014 i Sverige

Europa-Parlamentsvalget 2014 i Sverige fandt sted den 25. maj 2014. Ved valget skal der vælges tyve medlemmer til Europa-Parlamentet fra den svenske valgkreds. I valget, vælger vælgerne medlemmer af registrerede svenske partier, hvorefter de valgte medlemmer danner politiske grupper i Europa-Parlamentet sammen med medlemmer af partier fra andre medlemsstater med samme politiske tilhørsforhold.

Valgte Europa-Parlamentsmedlemmer 
Moderaterna

 Anna Maria Corazza Bildt 
 Gunnar Hökmark
 Christofer Fjellner

Centerpartiet
 Fredrick Federley

Folkpartiet

 Marit Paulsen
 Cecilia Wikström

Kristdemokraterna

 Lars Adaktusson

Socialdeokraterne
 Marita Ulvskog
 Olle Ludvigsson
 Jytte Guteland
 Jens Nilsson
 Anna Hedh

Vänsterpartiet
 Malin Björk

Miljöpartiet
 Isabella Lövin
 Peter Eriksson 
 Bodil Ceballos
 Max Andersson

Sverigedemokraterna
 Kristina Winberg
 Peter Lundgren 

Feministiskt initiativ
 Soraya Post

Sverige
Politiske valg i Sverige
Hestebjerg (Slesvig)

Hestebjerg (dansk) eller Hesterberg (tysk) er et højdedrag og en bydel i Slesvig by i det nordlige Tyskland, beliggende øst for Gottorp Slot og nordvest for Slesvig midtby. Stedets strategiske beliggenhed mellem borg og by og tæt ved Hærvejen kom blandt andet til udtryk ved slaget i 1325 (Slaget paa Hestebjerget), hvor den holstenske grev Gerhard vandt over danskerne og især ved slaget i 1329, hvor grev Gerhard slog oprørske jyder, der ud fra Hestebjerget belejrede Gottorp . Jyderne kæmpede dengang mod nordtyske fyrster, som mod lån til kongen havde fået overladt store dele af det danske land som pant. 

Mellem 1500- og 1700-tallet var der på Hestebjerg en central landbrugsgård med stalde og lader. I 1800-tallet blev bakkedraget i store træk bebygget med villaer i varierende stilarter. Efter den dansk-tyske krig blev der i 1871/72 bygget psykiatriske behandlingsinstitutioner. Fra 1875 kom militæriske magasinbygninger til, som senere blev hjemsted for byens folkemindemuseum.

Lokalitetens navn relaterer til brug som græsningsareal for heste og andre store dyr. Et sønderjysk/sydslesvigsk folkesagn forklarer navnet ved at dronning Margrete 1. her narrede fjenden ved hjælp af sine heste .

Eksterne henvisninger 

Folkemindemuseet: Der Hesterberg

Referencer 

Bydele i Slesvig by
Slag i middelalderen
Bakker i Sydslesvig
Højdedrag
Salmon River

Salmon River  er en 684 km lang biflod til Snake River i delstaten Idaho i den nordvestlige del af USA. Den løber sammen med Snake på grænsen til Oregon, hvorefter Snake løber ind i delstaten Washington og ud i Columbia River. Floden løber i stor højde, udspringet er 2.810 moh., og bugter sig uregelmæssigt gennem Rocky Mountains midt i Idaho, med et fald på 2.134 meter. Den er en af de største floder i USA uden dæmningen i hovedstrømmen.

Det er fundet tegn på bosættelser langs floden der er mindst 8 000 år gamle.

Eksterne kilder/henvisninger 

 Om Salmon River på rivers.gov
 Om Salmon River  på blm.gov

Vandløb i Idaho
Harry Markowitz

Harry Max Markowitz (født 24. august 1927 i Chicago, død 22. juni 2023) var en amerikansk økonom og professor i finansiering ved University of California, San Diego (UCSD). Han arbejdede også for bl.a. RAND Corporation og New York City University samt sin egen virksomhed Harry Markowitz Company. Han modtog Nobelprisen i økonomi i 1990 sammen med Merton Miller og William Sharpe for "deres banebrydende arbejde inden for teorien bag finansiel økonomi".

Baggrund 

Harry Markowitz var uddannet fra University of Chicago, hvor han bl.a. havde Nobelpristagerne Tjalling Koopmans og Milton Friedman som lærere. I sin Ph.D.-afhandling foretog han en matematisk analyse af aktiemarkeder. På det tidspunkt byggede den fremherskende teorier om aktier på John Burr Williams' nutidsværdimodel. Markowitz indså, at denne teori manglede en analyse af betydningen af risiko. Dette førte til hans udvikling af en banebrydende teori om porteføljevalg under usikkerhed, der blev offentliggjort i 1952 i Journal of Finance. Artiklen betragtes som en hjørnesten i grundlæggelsen af moderne porteføljeteori. I 1955 forsvarede han sin Ph.D.-afhandling, og i 1959 udgav han bogen Portfolio Selection: Efficient Diversification of Investments.

Forskning 
En Markowitz-efficient portefølje er en portefølje, hvor det ikke er muligt at nedbringe porteføljens risiko for et givet forventet afkast ved yderligere diversificering (eller alternativt: Porteføljens forventede afkast kan ikke øges yderligere uden at forøge den samlede risiko). Den Markowitz-efficiente rand er mængden af alle porteføljer, der giver det højeste forventede afkast for ethvert givet risikoniveau. Disse begreber har været essentielle i udviklingen af capital asset pricing-modellen (CAPM).

Referencer

Eksterne henvisninger 

 Materiale om Harry Markowitz på Nobelstiftelsens hjemmeside
 Harry Markowitz' hjemmeside ved UCSD 
 An Hour with Harry Markowitz: Interviewed by Mark Hebner. Youtube-udsendelse, hvor Markowitz interviewes og forklarer sine bidrag til finansieringsteori.

Nobelprismodtagere i økonomi
Nobelprismodtagere fra USA
Faglitterære forfattere fra USA
Personer fra Chicago
Jøder fra USA
Økonomer fra USA
Ekstraktion

Inden for kemi er ekstraktion (fra latin ex = ud og trahere = tage) en separationsproces, som består af separation af et stof fra en opløsning. Dette inkluderer væske-væske-ekstraktion og fastfase-ekstraktion, og går ud på at få stoffet fra den ene fase til den anden. Ekstraktioner benytter ofte to ublandbare faser til at separere et opløst stof fra en fase til en anden. Typiske ekstraktioner er eksempelvis organiske forbindelser fra en vandig fase til en organisk fase.

I nyere tid er man begyndte at bruge superkritisk kuldioxid, og der er udviklet metoder til ultrasonisk ekstraktion, varme reflux ekstraktion, mikrobølgebaseret ekstraktion og kontrollere tryktabs ekstraktion.

Anvendelse 

Ekstraktion benyttes til mange processer særligt i den kemiske industri særligt lægemiddelindustrien. Metoden bruges også til fremstilling af parfumeproducenter til at skaffe dufstoffer, eksempelvis rosenvand, og forskellige æteriske olier.

Kogende vand bruges til at ekstrahere smagsstoffer og koffein ud af teblade og kaffebønner. I laboratorieskala benyttes bl.a. soxhlet ekstraktion til fastfase ekstraktion.

Se også 
 Solvent

Yderligere læsning 
 Gunt Hamburg, 2014, Thermal Process Engineering: Liquid-liquid extraction and solid-liquid extraction, see  , accessed 12 May 2014.
 G.W. Stevens, T.C., Lo, & M. H. I. Baird, 2007, "Extraction, Liquid-Liquid", in Kirk-Othmer Encyclopedia of Chemical Technology, DOI: 10.1002/0471238961.120917211215.a01.pub2, see  , accessed 12 May 2014.
 T. Voeste, K. Weber, B. Hiskey & G. Brunner, 2006, "Liquid–Solid Extraction", in Ullmann's Encyclopedia of Industrial Chemistry, DOI: 10.1002/14356007.b03_07.pub2, see  , accessed 12 May 2014.
 R. J. Wakeman, 2000, "Extraction, Liquid-Solid", in Kirk-Othmer Encyclopedia of Chemical Technology, DOI: 10.1002/0471238961.1209172123011105.a01, see  , accessed 12 May 2014.
 M.J.M. Wells, 2000, "Essential guides to method development in solid-phase extraction," in Encyclopedia of Separation Science, Vol. 10 (I.D. Wilson, E.R. Adlard, M. Cooke, and C.F. Poole, eds.), London:Academic Press, London, 2000, pp. 4636-4643.
 Colin Poole & Michael Cooke, 2000, Extraction, in Encyclopedia of Separation Science, 10 Vols., , see  , accessed 12. maj 2014.
Angelica Wallén

Angelica Wallén (født d. 11. april 1986 i Sundsvall) er en svensk håndboldspiller, der spiller for Odense Håndbold. Hun kom til klubben i 2020. Hun har tidligere optrådt for Skövde HF, Team Esbjerg, Randers HK, Toulon Saint-Cyr Var Handball, Skuru IK og Nykøbing Falster Håndboldklub.

Hun var i 2010 med til at vinde en sølvmedalje for Sverige til EM i Danmark og Norge.

Hun var med til at vinde den danske liga, Damehåndboldligaen, i 2021 med Odense Håndbold.

Referencer

Eksterne henvisninger 
 

Håndboldspillere fra Randers HK
Håndboldspillere fra Sverige
Håndboldspillere fra Team Esbjerg
Selskabshund

Selskabshunde er en gruppe, der består af forskellige hunderacer, der hverken har fælles oprindelse eller arbejdsområde. Det er hunderacer som enten ikke længere bruges til det formål, som de oprindeligt blev avlet til, eller som traditionelt blev avlet til at skulle være deres ejere til underholdning. Med få undtagelser er selskabshunde små racer.

Om gruppen 

Langt de fleste racer i denne gruppe er små, såkaldte legehunde. Flere af racerne anses for at være meget gamle, mens andre er skabt gennem selektiv avl i moderne tider.

Mange af racerne har en stor pelspragt som gør dem nærmest ubrugelige til andre formål end som selskabsdyr, men flere har også normal pelspragt, og nogen er hårløse og kaldes derfor hårløsehunde. De fleste må regnes som rene familiehunde, eventuelt en kombination af familiehund og udstillingshund, men der findes også eksempler på racer som er gode brugshunde, f.eks. inden for forskellige former for hundesport eller som vagthunde. Flere racer kaldes tempelhunde, fordi man mener de i tidligere tider kan have været brugt som kombineret skadedyrsbekæmper og vagthunde i templerne. Flere af disse racer kan derfor fortsat have egenskaber som jagthunde.

Popularitet og mode 

Mange selskabshunderacer er meget populære hunderacer. Ifølge Dansk Kennel Klub statistik for 2013 findes selskabshunde Cavalier King Charles Spaniel, Bichon Havanais og Coton de Tulear blandt de ti mest populære racer i Danmark.
I andre lande, er såkaldt tekophunde blevet meget populære i de senere år, men de har ikke opnået en lignende popularitet i Skandinavien. Tekophundene er blevet meget moderne, ofte som et resultat af at verdens kendisser ses med disse hunde.

Problemer i små hunde 
Småhunde får med årene ofte problemer med deres tænder. Mange tror, at det skyldes et forholdsvis lav fødeindtagelse, og dermed for lidt tandgymnastik. Man bør børste tænderne med en passende tandbørste og tandpasta og regelmæssigt fjerne eventuelt plak og tandsten. Plak og tandsten ses som en gul belægning på tænderne og giver dårlig ånde. Der er også en bred vifte af tygge-produkter, der kan bidrage til at afhjælpe problemet, men sandsynligvis ikke stoppe dem.

Racer

Noter

Hundegrupper
Paul Isert

Paul Erdmann Isert (1756 i Angermunde, Brandenburg – 21. januar 1789 på Guldkysten) var en tyskfødt dansk læge, der i 1783 rejste til de danske besiddelser på Guldkysten (nutidens Ghana), for at arbejdede som overkirurg. Han rejste til København tre år senere via Dansk Vestindien, om bord på et slaveskib, hvor han fandt ud af, hvilke forhold slaverne levede under, og ville komme til at leve under, når de nåede frem.

Han tænkte, at man kunne etablere plantager i Afrika, hvor der blandt andet kunne dyrkes kaffe, kakao og bomuld, så slaverne ikke skulle fragtes over Atlanterhavet. Da han et års tid efter afrejsen fra Guldkysten ankom til København, kontaktede han finansminister Ernst Schimmelmann, der i forvejen havde startet en undersøgelse af slavehandlens økonomi. Isert skrev en tyskproget bog om emnet i 1788, der blev oversat til dansk i 1790.

Isert, som forinden var blevet udnævnt til kaptajn af Schimmelmann, rejste til Guldkysten i sommeren 1788 sammen med sin gravide hustru, som han var blevet gift med tre måneder forinden. Han skulle grundlægge en koloni og en plantage, der var færdigetableret i 1788 under navnet Frederiksnobel. Hans hustru fødte en datter en måned efter hans død. En uge efter fødslen døde hun og nogle uger efter også datteren.

Referencer 

Læger fra Danmark
Læger fra Tyskland
Personer i Dansk Biografisk Leksikon
Danskere i 1700-tallet
Officerer fra Danmark
Rejsebogsforfattere fra Danmark
Botanikere fra Danmark
Anne Sofie Hjort

Anne Sofie Hjort Nielsen (født d. 5. juli 1992 i Herning) er en tidligere dansk håndboldspiller, der spillede venstre back. Hun optrådte for SK Aarhus, Ringkøbing Håndbold, Team Tvis Holstebro og Randers HK.

Hun debuterede på det danske A-landshold i 2012.

Referencer 

Håndboldspillere fra Danmark
Håndboldspillere fra Team Tvis Holstebro
Håndboldspillere fra Ringkøbing Håndbold
Håndboldspillere fra SK Aarhus
Personer fra Herning
Dogo Cubano

Dogo Cubano også kendt som Cuban Mastiff, Cuban Dogo og Cuban Dogge er en uddød race af hunde fra Cuba. Den var af Bullmastiff typen. Denne hunderace blev brugt til hundekampe. 

Racen blev indført i Cuba for at fange bortløbne slaver (Cimarrones). Efter slaveriets afskaffelse kunne det ikke længere betale sig at beholde hundene, og racen ophørte med at eksistere med tiden.

Hunderacer fra Cuba
Molosser
Uddøde hunderacer
Astrid Sandby

Astrid Sandby var en dansk tennisspiller medlem af KB Tennis.
Hun vandt det danske mesterskaber i damesingle indendørs 1917.

Kilder 

Tennisspillere fra Danmark
Tennisspillere fra KB Tennis
Hans Sandby

Hans Sandby var en dansk tennisspiller; medlem af KB Tennis. Han vandt med Ove Frederiksen det danske mesterskaber i herredouble 1910.

Kilder 

Tennisspillere fra Danmark
Tennisspillere fra KB Tennis
Danskere i 1900-tallet
Alicia Yánez

Alicia Yáñez Cossío (født 10. december 1929 i Quito) er en prominent ecuadoriansk digter, novelleskriver og journalist.

Personer fra Ecuador
Kvindelige forfattere i det 20. århundrede
A.J. Kazinski

A.J. Kazinski er et pseudonym for forfatterparret Anders Rønnow Klarlund og Jacob Weinreich.

Under pseudonymet har de to forfattere udgivet 7 romaner, som er blevet udgivet i 26 andre lande, inklusiv Tyskland, England, USA og Frankring. Alene i Danmark har forfatterparret solgt over 400.000 bøger under pseudonymet.

Kazinskis debutroman Den sidste gode mand følger den Københavnske politimand Niels Bentzon. Den sidste gode mand blev udgivet i 2010 og modtog Det Danske Kriminalakademis debutantdiplom 2011 og den franske krimipris, Prix Relay, i 2011. Efterfølgende er der blevet udgivet 4 yderligere romaner i serien om Niels Bentzon, henholdsvis Søvnen og døden (2012), Den genfødte morder (2015), Drømmetyderens død (2016) og Miraklernes nat (2017).

Udover krimiserien om Niels Bentzon har A.J. Kazinski udgivet 2 fritstående bøger. En Hellig Alliance (2013) og Forfølgerne (2014).

I 2018 udviklede A.J. Kazinski radiodramaet Det 4. Rige til Danmarks Radio.

Kazinski blev udgivet på Politikens Forlag, men per 2018 driver de to forfattere Klarlund og Weinreich sitt eget Forlaget Kazinski, der de også udgiver bøger under pseudonymet Anna Ekberg.

Bibliografi 
 Den sidste gode mand (2010)
 Søvnen og døden (2012)
 En hellig alliance (2013)
 Forfølgerne (2014)
 Den Genfødte Morder (2015)
 Drømmetyderens Død (2016)
 Miraklernes nat (2017)

Referencer

Eksterne henvisninger 
 

Dansksprogede forfattere fra Danmark
Krimiforfattere fra Danmark
Kollektive pseudonymer
Danmarks civile Hundeførerforening

Danmarks civile Hundeførerforening (DcH), hvis fulde navn er Landsforeningen Danmarks civile Hundeførerforening. Foreningen er en sammenslutning af lokalforeninger med hunden som interesseområde.

DcH beskæftiger sig med hundetræning, hundeadfærdsforskning, hundeprøver og hundekonkurrencer.

Ydermere beskæftiger DcH sig med rådgivning og vejledning og indgår i samarbejde med offentlige myndigheder vedrørende hundens tarv, eksempelvis har DcH deltaget i Justitsministeriets udvalgsarbejde vedrørende forbuddet af farlige hunderacer i Danmark.

Eksterne henvisninger 
 Den officielle hjemmeside for Danmarks civile Hundeførerforening (DcH).

Referencer 

Civile Hundeførerforening
Hundeforeninger
Dyreværnsrådet

Dyreværnsrådet, et organ der rådgiver jævnfør dyreværnsloven ministeren i forbindelse med fastsættelse af regler efter dyreværnsloven. Desuden kan Dyreværnsrådet af egen drift afgive udtalelser om spørgsmål vedrørende dyreværn. 

Dyreværnsrådet har eksempelvis deltaget i Justitsministeriets udvalgsarbejde vedrørende forbuddet af farlige hunderacer i Danmark.

Rådet blev nedlagt den 1. januar 2016

Eksterne henvisninger 
 Bekendtgørelse om forretningsorden for det særlige råd vedrørende dyreværnsspørgsmål (Dyreværnsrådet). 
 Den officielle hjemmeside for Fødevarestyrelsen.

Referencer 

Danske råd
Dyrs rettigheder
Jacques Santer

Jacques Santer (født 18. maj 1937 i Wasserbillig, Luxemburg) er en luxemburgisk politiker fra det Kristeligt Sociale Folkeparti. Han var Luxemburgs premierminister fra 1984 til 1995. Fra 1995 til 1999 var han Europa-Kommissionsformand.

Eksterne henvisninger 

Santers CV på EU parlamentets hjemmeside

Luxembourgs premierministre
Politikere fra Luxembourg
Europa-Kommissionsformænd
Bolognese (hund)

Bolognese (FCI #196) er en lille selskabshund som stammer fra Bologna i Italien. Den er venlig og knytter sig tæt til sine ejere. Den er nært beslægtet malteser og kan i tillæg regnes som en af stamfædrene til bichon havanais, sammen med bichon frisé. I Skandinavien kom de første hundene til Sverige i 1988.

Noter

Eksterne henvisninger 

 Klubben for Små Selskabshunde 

Hunderacer fra Italien
Selskabshunde